## Pravilnik o upisu u Upisnik održivača sorti poljoprivrednog bilja

### NN 73/2001 (17.8.2001.), Pravilnik o upisu u Upisnik održivača sorti poljoprivrednog bilja

# MINISTARSTVO POLJOPRIVREDE I ŠUMARSTVA

1262

Na teme­lju članka 5. stavka 2. i članka
80. stavka 5. Zakona o sjemenu i sadnom materijalu i priznava­nju sorti po­ljoprivrednog
bi­lja, (»Narodne novine« br. 131/1997) ministar po­ljoprivrede i šumarstva
donosi

## PRAVILNIK

### O UPISU U UPISNIK ODRŽIVAČA SORTI POLJOPRIVREDNOG BILJA

I. TEMELJNE ODREDBE

Članak 1.

Ovim se pravilnikom propisuju sadržaj,
oblik i način vođe­nja Upisnika održivača sorti po­ljoprivrednog bi­lja (u da­lj­njem
tekstu: Upisnik održivača sorti) i uvjeti koje moraju ispu­njavati pravne i
fizičke osobe za upis u Upisnik, održava­nje sorte i nadzor i obrazac upisnika
održivača sorti.

Članak 2.

Upisnik iz članka 1. Ovog pravilnika vodi
se na obrascu (obrazac UOS) koji je tiskan uz ovaj pravilnik i ­nje­gov je
sastavni dio, a može se voditi i elektroničkim putem.

Članak 3.

Uz upisnik osniva se i:

1. zbirka isprava, odvojeno za svaku
upisanu pravnu ili fizičku osobu, u koju se u obliku kartoteke unose isprave i
drugi spisi u svezi s upisom,

2. imenik upisanih pravnih i fizičkih
osoba vodi se redom prijav­ljiva­nja, vodi se elektroničkim putem, a broj pod
kojim je održivač upisan u imenik predstav­lja jedinstveni broj održivača.

Članak 4.

Upis u Upisnik održivača i imenik kao i
unos isprava i drugih spisa u zbirku isprava obav­lja osoba koju za to ovlasti
ministar po­ljoprivrede i šumarstva (u da­lj­njem tekstu: ministar).

Ovlaštena osoba iz stavka 1. ovog članka
odgovorna je za pravilan upis i uredno vođe­nje zbirke isprava.

Članak 5.

Podaci upisani u Upisnik koji se vodi na
elektroničkom računalu, upisuju se na odgovarajući medij kao sigurnosna kopija
nakon upisa ili nakon svake promjene.

Ovlaštena osoba dužna je čuvati upisnik,
imenik i zbirku isprava tako da se zaštiti od zlouporabe, ošteće­nja i unište­nja.

Članak 6.

Pravne i fizičke osobe upisane u Upisnik
dužne su prijaviti Ministarstvu po­ljoprivrede i šumarstva (u da­lj­njem
tekstu: Ministarstvo) sve promjene nastale u uvjetima propisanim ovim
pravilnikom i priložiti dokaze o tome.

II. UPISNIK ODRŽIVAČA SORTI
POLJOPRIVREDNOG BILJA

Članak 7.

U Upisnik održivača sorti upisuju se
pravne i fizičke osobe koje održavaju sortu (u da­lj­njem tekstu: održivač
sorte) i proizvode predosnovno sjeme i sjeme samooplodnih linija.

Članak 8.

U Upisnik održivača sorti po­ljoprivrednoga
bi­lja upisuju se sljedeći podaci:

1. naziv, sjedište i matični broj pravne
osobe, odnosno ime i prezime, JMBG i prebivalište (mjesto, ulica i broj) fizičke
osobe;

2. upisni broj održivača i datum upisa;

3. vrsta i sorta;

4. broj i datum rješe­nja o upisu u
Upisnik i rješe­nje o brisa­nju iz Upisnika;

5. datum objave u »Narodnim novinama«.

Članak 9.

Održivači sorti upisuju se u Upisnik održivača
sorti na teme­lju pisanog zahtjeva upućenog Ministarstvu.

Članak 10.

Ministarstvo će upisati u Upisnik održivača
sorti ako podnosite­lj zahtjeva ispu­njava s­ljedeće uvjete:

1. da je vlasnik priznate, zaštićene
novostvorene domaće sorte ili punomoćnik – zastupnik vlasnika za održava­nje
strane priznate, zaštićene sorte i da je Zavodu za sjemenarstvo i rasadničarstvo
u Osijeku (u da­lj­njem tekstu: Zavod) dostav­ljen reprezentativni uzorak
sorte,

2. izjavom potvrđuje da poznaje biološka i
morfološka svojstva zatečene domaće i udomaćene sorte i da je Zavodu dostav­ljen
reprezentativni uzorak sorte;

3. da ima zaposlenika sa stručnom spremom
VII/I Agronomskog ili Po­ljoprivrednog fakulteta studija bilinogojstva s najma­nje
tri godine radnog iskustva na poslovima opleme­njiva­nja bi­lja i proizvod­nje
sjemena;

4. da je vlasnik odnosno korisnik zem­ljišta
pogodnog za održava­nje sorti.

Članak 11.

Uz zahtjev za upis u Upisnik održivača
sorti prilažu se s­lje­deći prilozi:

1. rješe­nje o upisu u re­gistar nadležnog
tijela za pravnu ili fizičku osobu;

2. dokaz o vlasništvu ili korište­nju zem­ljišta;

3. potvrda Zavoda o dostav­ljenom
reprezentativnom uzorku sorte;

4. dokaz o ispu­njava­nju uvjeta stup­nja
stručne spreme i radnog iskustva;

5. dokaz o održava­nju sorte;

6. izjava o poznava­nju morfoloških i
bioloških svojstava domaće i udomaćene sorte.

Prilozi se podnose u izvorniku, prijepisu
ili preslici.

Ovaj članak ne odnosi se na održivača iz članka
13. stavka 3. ovoga Pravilnika.

Članak 12.

Ministarstvo će uskratiti upis ako nisu
udovo­ljeni uvjeti iz članka 10. ovoga Pravilnika.

Ministarstvo će brisati održivača sorte
upisanog u Upisnik iz članka 7. ovog Pravilnika na ­nje­gov zahtjev, ili kada
utvrdi da nisu udovo­ljeni uvjeti iz članka 10., 11. i 14. stavak 1. ovoga
Pravilnika.

III. ODRŽAVANJE SORTE

Članak 13.

Sorta upisana u Upisnik novostvorenih domaćih
sorti, Upisnik stranih sorti, Upisnik zatečenih sorti i Upisnik opleme­njivačkog
prava mora biti održavana barem od jednog održivača.

Održava­nje priznate ili zaštićene
novostvorene domaće sorte provodi opleme­njivač, ­nje­gov opunomoćenik ili ovlašteni
zastupnik vlasnika sorte.

Održava­nje priznate ili zaštićene strane
sorte provodi se izvan Republike Hrvatske, a opunomoćenik ili ovlašteni
zastupnik vlasnika strane sorte obvezan je, Zavodu, dostaviti dokaz o održava­nju
sorte i reprezentativni uzorak održavane sorte.

Održava­nje domaće i udomaćene sorte
provodi pravna ili fizička osoba koja je upisana u Upisnik održivača sorti. Održivač
sorte izjavom potvrđuje da poznaje biološka i morfološka svojstva zatečene domaće
i udomaćene sorte.

Članak 14.

Održivač sorte mora održavati sortu u svim
­njezinim važnim nas­ljednim svojstvima koja su u skladu sa svojstvima sorte u
trenutku upisa u upisnike iz članka 13. stavka 1. ovoga Pravilnika.

Održivač sorte dužan je voditi evidenciju
o proizvod­nji predosnovnog sjemena i sjemena samooplodnih linija za vrijeme
održava­nja sorte.

Održivač sorte dužan je omogućiti
djelatniku Zavoda uvid u evidenciju o proizvod­nji, bi­ljni materijal, opremu,
površine na kojim se održava sorta i dopustiti uzima­nje uzoraka bi­ljnog
materijala koji je u postupku održava­nja, te nadzor svih mjera koje se provode
u svrhu održava­nja sorti.

Članak 15.

Nadzor nad održava­njem sorte obav­lja
Zavod koji tijekom nadzora može koristiti različita ispitiva­nja (npr.
elektroforeza) koja omogućuju provjeru identičnosti reprodukcijskog materijala.

Članak 16.

Ovaj Pravilnik stupa na snagu danom objave
u »Narodnim novinama«.

Klasa: 011-02/01-01/90
Urbroj: 525-1-01-1
Zagreb, 6. kolovoza 2001.

Ministar
mr. sc. Božidar Pankretić, v. r.

Pravilnik, NN 73/2001-1262